**Klasa: 602-02/23-06/3**

**Urbroj: 2181-167-01/01-23-1**

Split, 13. lipnja 2023.

Na temelju članka 22. stavka 7. Zakona o odgoju i obrazovanju u osnovnoj i srednjoj školi (»Narodne novine«, broj 87/2008., 86/2009., 92/2010., 105/2010. – ispr., 90/2011., 5/2012., 16/2012., 86/2012., 94/2013., 152/2014., 7/2017., 68/2018., 98/2019., 64/2020., 151/2022.) i točke XV. Odluke o upisu učenika u prvi razred srednje škole u školskoj godini 2023./2024. (Narodne novine broj 55/2023.)

# I. gimnazija Split

Split, Nikole Tesle 10

objavljuje

# N A T J E Č A J

**za upis učenika u prvi razred u školskoj godini 2023./2024.**

Elementi i kriteriji za izbor kandidata za upis u 1. razred srednje škole propisani su Pravilnikom o elementima i kriterijima za izbor kandidata za upis u 1. razred srednje škole koji je donijelo Ministarstvo znanosti, obrazovanja i sporta (NN 49/2015) i Pravilnika o izmjenama i dopunama Pravilnika o elementima i kriterijima za izbor kandidata za upis u 1. razred srednje škole (NN 49/15., 109/16., 47/2017. i 39/2022.).

Provođenje upisa regulirano je Odlukom o upisu učenika u 1. razred srednje škole u školskoj godini 2023./2024. (NN 55/2023.).

Pravilnik i Odluka objavljeni su na službenoj mrežnoj stranici Ministarstva i na mrežnoj stranici: <https://srednje.e-upisi.hr>

Rokovi za upis učenika u I. razred: sukladno točkama X., XI., XII. i XIII. Odluke o upisu učenika u I. razred srednje škole u školskoj godini 2023./24.

|  |  |  |
| --- | --- | --- |
| **PROGRAM** | **KLASIČNA GIMNAZIJA** | **JEZIČNA GIMNAZIJA** |
| **BROJ UČENIKA** | 52 | 104 |
| **BROJ RAZREDNIH ODJELJENJA** | 2 | 4 |
| **PRVI STRANI JEZIK** (obvezni) | Engleski jezik |
| **DRUGI STRANI JEZIK** (obvezni) |  | Talijanski, Njemački, Španjolski ili Francuski jezik |
| **IZBORNI PREDMET** | Vjeronauk ili Etika |
| **POPIS PREDMETA POSEBNO VAŽNIH ZA UPIS**(7. i 8. razred OŠ) | Hrvatski jezik, Engleski jezik, Matematika, Povijest, Geografija |
| **PREDMET POSEBNO VAŽAN ZA UPIS** (određuje SŠ) | Biologija |
| **NATJECANJA IZ PREDMETA PO IZBORU ŠKOLE** | Biologija |
| **DATUM PROVJERE PREDZNANJA ENGLESKOG JEZIKA**(samo za učenike koji ga nisu učili najmanje 4 godine u OŠ) | **Ponedjeljak, 3. srpnja 2023. u 9 sati / za učenike s teškoćama u razvoju petak, 23. lipnja 2023. u 9 sati**(uvjet je pisani zahtjev učenika dostavljen školi najkasnije do petka, 30. lipnja 2023. do 12 sati / za učenike s teškoćama u razvoju do srijede, 21. lipnja do 12 sati) |
| **ROKOVI ZA UPIS UČENIKA U I. RAZRED** | sukladno točkama X., XI. i XII. Odluke o upisu učenika u I. razred srednje škole u školskoj godini 2023./2024. |
| **NAKNADA ZA POVEĆANE TROŠKOVE****OBRAZOVANJA** (propisana točkom XIX. Odluke o upisu) | **20 eura (150,69 kuna)** |

|  |  |
| --- | --- |
| **DOKUMENTACIJA POTREBNA ZA UPIS** | **Učenici koji ostvare pravo upisa u našu školu dužni su dostaviti:**1. skeniranu ili fotografiranu, ispunjenu i potpisanu **upisnicu** koja treba biti ispisana isključivo sa stranice NISpuSŠ-a (*https://srednje.e-upisi.hr*/)
2. skeniranu ili fotografiranu **uplatnicu** odnosno dokaz o uplaćenoj naknadi za povećane troškove obrazovanja (naknadu za povećane troškove obrazovanja u iznosu od **20 eura (150,69 kuna)** potrebno je uplatiti na račun otvoren kod **OTP banke na IBAN HR6124070001100559403**; naknade za povećane troškove obrazovanja oslobođeni su učenici donosioci potvrde CZSS i djeca invalida, smrtno stradalih ili nestalih hrvatskih branitelja)
3. skenirane ili fotografirane **dokumente o dodatnim bodovima** ukoliko je učenik na njih ostvario pravo
4. skeniranu ili fotografiranu, ispunjenu i potpisanu **privolu** za korištenje osobnih podataka (obrazac će biti objavljen na službenim stranicama Škole)
 |
| **DOSTAVA DOKUMENATA POTREBNIH ZA UPIS** | **KAKO?** | **ELEKTRONIČKIM PUTEM** | **OSOBNO** |
| **KADA?** | **Utorak ili srijeda (11. odnosno 12. srpnja 2023.)** tijekom dana **ili četvrtak (13. srpnja 2023.)** do 12 sati | **Utorak, 11. srpnja 2023.**od 8 do 12 sati |
| **GDJE?** | ***Online****upisi@gimnazija-prva-st.skole.hr* | I. gimnazija SplitNikole Tesle 10, Split (prvi kat, lijevo) |
| **TKO?** | **isključivo** roditelj/skrbnik, a ue-poruci potrebno je napisati i svoj osobni kontakt (broj mobitela) kako bi ga škola mogla kontaktirati | učenik ili roditelj/skrbnik |

|  |  |
| --- | --- |
| **VAŽNA NAPOMENA ZA JEZIČNI PROGRAM** | Kod odabira za učenje drugog (2.) stranog jezika na upisnici OBAVEZNO navesti prvi i drugi izbor stranog jezika.Odabir drugog stranog jezika je informativan. Škola može uslijed nemogućnosti formiranja odgojno-obrazovne skupine rasporediti učenike za učenje drugog stranog jezika različitog od odabranog. |
| **VAŽNE NAPOMENE O POSTUPKU UPISA** | Detaljne upute o postupku upisa nužno je kontinuirano pratiti na službenoj web stranici škole [**www.gimnazija-prva-st.skole.hr/**](http://www.gimnazija-prva-st.skole.hr/)Učenici koji ne dostave navedenu dokumentaciju u propisanom roku **gube pravo upisa** ostvarenog u ljetnom upisnom roku. |